CELEX: 62011TN0380
Language: fi
Date: 2011-07-15 00:00:00
Title: Asia T-380/11: Kanne 15.7.2011 — Palirria Souliotis v. komissio

24.9.2011   
            
            
               FI
            
            
               Euroopan unionin virallinen lehti
            
            
               C 282/29
            
         Kanne 15.7.2011 — Palirria Souliotis v. komissio
   (Asia T-380/11)
   2011/C 282/60
   Oikeudenkäyntikieli: englanti
   
      Asianosaiset
   
   
      Kantaja: Anonymi Viotechniki kai Emporiki Etairia Kataskevis Konservon — Palirria Souliotis AE (Psacha, Kreikka) (edustaja: asianajaja S. Pappas)
   
      Vastaaja: Euroopan komissio
   
      Vaatimukset
   
   
               —
            
            
               Tiettyjen tavaroiden luokittelusta yhdistettyyn nimikkeistöön 6.5.2011 annettu komission täytäntöönpanoasetus (EU) N:o 447/2011 (EUVL 2011 L 122, s. 63) on kumottava ja
            
         
               —
            
            
               komissio on velvoitettava korvaaman oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste perustuu siihen, että komissio on rikkonut olennaisia menettelymääräyksiä, koska se ei ole pyytänyt nimikkeistökomitean lausuntoa. Komissio ei myöskään ole tarkastellut kantajan esittämää lausuntoa.
            
         
               2)
            
            
               Toinen kanneperuste perustuu siihen, että komissio on ylittänyt sille tariffi- ja tilastonimikkeistöstä ja yhteisestä tullitariffista 23.7.1987 annetun neuvoston asetuksen (ETY) N:o 2658/87 (EYVL L 256, s. 1) 9 artiklassa annetun toimivallan rajat.
            
         
               3)
            
            
               Kolmas kanneperuste perustuu siihen, että komissio on tehnyt oikeudellisen virheen luokitellessaan täytetyt viininlehdet säilykkeenä riidanalaisen asetuksen liitteessä mainittuun CN-koodiin.